cyanic-selkie/wikianc huggingface dataset:
Tatra T5C5
რესურსები ინტერნეტში
კატეგორია:ჩეხური ტრამვაის ვაგონები
ვირთევზასნაირნი
ვირთევზასნაირნი (Gadiformes) — ძვლიანი თევზების რიგი. მათი სხეულის სიგრძეა დაახლოებით 20-90 (იშვიათად 180) სმ, წონა 0,5-7 (ზოგისა 40) კგ. მუცლის ფარფლები მკერდის ფარფლების წინა აქვთ განლაგებული. კუდის ფარფლი სიმეტრიულია. საცურავი ბუშტი საყლაპავთან არ არის დაკავშირებული. ყნოსვის წილანები წაწეულია წინ ყნოსვის კაფსულებისაკენ. მრავალ სახეობას ნიკაპზე აქვს ულვაში. ვირთევზასნაირნი ბინადრობენ ზღვებსა და ოკეანებში. ფართოდ არიან გავრცელებული როგორც ჩრდილოეთ, ისე სამხრეთ ნახევარსფეროში. ცხოვრობენ ცივ წყალში, მეტწილად ფსკერზე. გამონაკლისია ღლაბუტას გვარი, რომლის სახეობები ევრაზიისა და ამერიკის მტკნარ წყლებში ბინადრობენ.
იკვებებიან პატარ-პატარა ცხოველებით, ზოგი პლანქტონური კიბოსნაირებით, ზოგი — ბენთოსით. მეტწილად წლის ცივ დროს მრავლდებიან. ყრიან 9 ათასიდან 60 მლნ-მდე კვერცხს. რიგში 4 ოჯახია: ვირთევზასებრნი (Gadidae) — 58 სახეობა, მორისებრნი (Moridae) — 72 სახეობა, ბრეგმოცეროსისებრნი (Bregmocerotidae) 2-3 სახეობა და მურენოლეპისისებრნი (Murenolepidae) — 4 სახეობა. ვირთევზასნაირთ დიდი სარეწაო მნიშვნელობა აქვთ, განსაკუთრებით ვირთევზას. შავ ზღვაში გვხვდება ვირთევზასებრთა ოჯახის შავი ზღვის მერლინგი (Odontogadus merlangus euxinus), თეთრი მერლუზა (Merluccius merluccius) და ზღვის ღლაბუტა (Gaidropsarus mediterraneus).
ლიტერატურა
*
ბოდბის ეპარქია
thumb|200px|ბოდბის ეპარქიის რუკაthumb|200px|ბოდბის საკათედრო ტაძარიბოდბის ეპარქია — საქართველოს ეკლესიის სამღვდელმთავრო აღმოსავლეთ საქართველოში. მდებარეობს საქართველოს უკიდურეს სამხრეთ-აღმოსავლეთით, ქიზიყის, ძველი კამბეჩოვანის მხარეში. მის შემადგენლობაში შედის სიღნაღის მუნიციპალიტეტი. ბოდბის ეპარქიას ჩრდილოეთიდან ესაზღვრება ნეკრესის, დასავლეთიდან გურჯაანი-ველისცხისა და საგარეჯო-ნინოწმინდის ეპარქიები, სამხრეთით და აღმოსავლეთით — დედოფლისწყაროსა და ჰერეთის ეპარქია.
ისტორია
დაარსებული უნდა იყოს V საუკუნეში (506 წ. ბოდბელი მღვდელმთავარი ლაზარე აღმოსავლეთ საქართველოს ეპისკოპოსებთან ერთად დვინის საეკლესიო კრებას ესწრებოდა). მოიცავდა ქიზიყს სოფელ კონდოლის ხაზამდე. XV საუკუნიდან მნიშვნელოვან როლს ასრულებდა კახეთის სამეფოს ისტორიაში. XV საუკუნის დასასრულს და XVI საუკუნის დასაწყისში კახეთის მეფეებმა ბოდბელ ეპიკოპოსს ერთ-ერთი სადროშოს (სამხედრო ოლქის) მეთაურობა ჩააბარეს. ბოდბის საეპისკოპოსო დიდძალ ყმა-მამულს ფლობდა. 1751-1764 წლებში მის განკარგულებაში იყო დავით გარეჯის მონასტერი, რომლის არქიმანდრიტ-წინამძღვრად ბოდბელი ითვლებოდა. XIX საუკუნის დასაწყისში საეპისკოპოსოში 100-ზე მეტი სამრევლო ეკლესია ირიცხებოდა. 1811 წელს საქართველოში რუსეთის მმართველობის მიერ ჩატარებული საეკლესიო რეორგანიზაციის შედეგად ბოდბის საეპისკოპოსო გაუქმდა და ახლად ჩამოყალიბებულ კახეთ-ალავერდის ეპარქიაში შევიდა.
საქართველოს ეკლესიის ავტოკეფალიის აღდგენის შემდეგ, საქართველოს პირველ საეკლესიო კრებაზე განახლებულად ჩაითვალა ბოდბის საეპისკოპოსოც. მისი მართვა დროებით შეთავსებული ჰქონდა ალავერდელ მღვდელმთავარს. 1925 წლის 22 ოქტომბერს საკათალიკოსო საბჭოს დადგენილებით, ალავერდის ეპარქიას გამოეყო ბოდბის ეპარქია.
2010 წლის სექტემბრიდან ბოდბის ეპარქიას გამოეყო დედოფლისწყაროს მუნიციპალიტეტი და შეუერთდა მანამდე შექმნილ (30 აპრილი, 2010) ჰერეთის ეპარქიას, რომელიც, საბოლოოდ, ხორნაბუჯისა და ჰერეთის ეპარქიად ჩამოყალიბდა
სქოლიო
კატეგორია:საქართველოს ეპარქიები კატეგორია:ბოდბის საეპისკოპოსო
პოკროვკა (კუიურგაზის რაიონი)
პოკროვკა (Покровка; Покровка) — სოფელი რუსეთის ფედერაციაში, ბაშკირეთის რესპუბლიკის კუიურგაზის რაიონში.
2010 წლის მონაცემებით სოფელში ცხოვრობს 169 ადამიანი. რაიონულ ცენტრ ერმოლაევოდან დაშორებულია 10 კილომეტრით. უახლოესი რკინიგზის სადგურია ერმოლაევო, რომელიც დაშორებულია 10 კმ-ით.
2002 წლის აღწერის მიხედვით მოსახლეობის უმრავლესობას რუსები შეადგენენ (90%).
სქოლიო
კატეგორია:კუიურგაზის რაიონის სოფლები
ასის-ბრაზილი
ასის-ბრაზილი (Assis Brasil) — მუნიციპალიტეტი ბრაზილიაში, აკრის შტატში. მიეკუთვნება ვადი-დუ-აკრის მეზორეგიონს.
2007 წლის მონაცემებით, მოსახლეობა 5 351 ადამიანს შეადგენდა. ფართობი 2 876 კმ²-ია. მოსახლეობის სიმჭიდროვე 1.9 კმ²-ზე.
Polyrhachis lilianae
Polyrhachis lilianae — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Polyrhachis-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:ჭიანჭველები
ისკრა (ჟურნალი)
"ისკრა" — რუსული ყოველკვირეული სატირული ჟურნალი. გამოდიოდა პეტერბურგში 1859-1873 წლებში გამომცემლები — ვ. კუროჩკინი და ნ. სტეპანოვი. „ისკრა“ რევოლუციურ-დემოკრატიულ პოზოციებიდან იბრძოდა ბატონყმობისა და ლიბერალიზმის წინააღმდეგ. დაიხურა მთავრობის განკარგულებით.
Mercury Falling
Mercury Falling (ვერცხლისწყლის სვეტის დაცემა) — ინგლისელ მუსიკოს სტინგის მეხუთე სოლო ალბომი. გამოიცა 1996 წელს. ამ ალბომით სტინგის სიმღერებში გამოჩნდა თანამედროვე მუსიკისათვის დამახასიათებელი ელემენტები, რამაც უფრო იმატა შემდგომ ალბომებში.
სიმღერა „Twenty Five to Midnight“ არ არის შეტანილი ალბომის აშშ და კანადის გამოცემებში.
სიმღერების სია
ყველა სიმღერის ავტორია სტინგი. სიმღერის La Belle Dame Sans Regrets ავტორები არიან სტინგი და დომინიკ მილერი.
სქოლიო
კატეგორია:სტინგის ალბომები კატეგორია:1996 წლის ალბომები კატეგორია:A&M Records-ის ალბომები კატეგორია:ალბომები ჰიუ პეჯემის პროდიუსერობით
სტეფან ბლუელი
right|thumb|სტივენი
სტეფან ბლუელი (Stephen of Blois, Étienne de Blois) (დ. 1096 — გ. 25 ოქტომბერი, 1154) — ინგლისის მეფე 1135–1154 წლებში. იგი იყო ბლუას გრაფის ეტიენ II დე ბლუასა და უილიამ დამპყრობლის ასულის ადელა დე ბლუას ვაჟი.
ისლანდიური ხავსი
ისლანდიური ხავსი (Cetraria islandica) — ბუჩქისებრი მღიერი (და არა ხავსი) პარმელიასებრთა ოჯახისა. მისი სიმაღლე 12 სმ აღწევს. გავრცელებულია ტყისა და ტუნდრის ზონაში. შეიცავს ნახშირწყლებს — ლიქენინსა და იზოლიქენინს. ჩრდილოეთის ირმის საკვებია.
ლიტერატურა
კატეგორია:პარმელიასებრნი
ვასილ ალშიბაია
დაიბადა აზნაური მღვდლის ოჯახში. სწავლობდა თბილისის სასულიერო სემინარიაში, საიდანაც სემინარიელთა ამბოხებაში მონაწილეობის გამო 1893 წელს გარიცხეს. შემდეგ სწავლობდა ქ. ნოვოჩერკასკის სასულიერო სემინარიასა და კიევის სასულიერო აკადემიაში. 1897 წელს სწავლა ტარტუს უნივერსიტეტის იურიდიულ ფაკულტეტზე განაგრძო, საიდანაც 1901 წელს თავის უმცროს ძმასთან, გიორგი ალშიბაიასთან ერთად გარიცხეს სტუდენტთა საპროტესტო მოძრაობაში მონაწილეობის გამო. 1895 წლიდან რუსულ პრესაში აქვეყნებდა წერილებს შავი ზღვის სანაპიროზე რკინიგზის გაყვანის, ერობის (საქალაქო თვითმმართველობა) შემოღების და სხვადასხვა საკითხზე. საქართველოში დაბრუნების შემდეგ პოლიციის ზედამხედველობის ქვეშ იყო. რუსეთის 1905 წლის რევოლუციის დროს ჩამოაყალიბა სოციალისტ-ფედერალისტების ორგანიზაცია სამეგრელოში და სათავეში ჩაუდგა მის არალეგალურ კომიტეტს ზუგდიდის მაზრაში. მთავრობის წინააღმდეგ გამოსვლების ორგანიზების პარალელურად იყო აფხაზებსა და მეგრელებს შორის კონფლიქტის მოგვარების ერთ-ერთი ინიციატორი; 1905 წელს ზუგდიდში გამართულ თავადაზნაურთა ყრილობაზე ჩაშალა გლეხთა მოძრაობის წინააღმდეგ შეიარაღებული რაზმის შექმნის მცდელობა. 1906 წლის თებერვალში გენერალ ალიხანოვ-ავარსკის სადამსჯელო ექსპედიციის დროს პოლკოვნიკ ხოდზინსკის ჯარისკაცებმა ჭკადუაშში ალშიბაიების კარ-მიდამო დაარბიეს, თავად ვასო ალშიბაია კი საკუთარ ეზოში დახვრიტეს.
რესურსები ინტერნეტში
კატეგორია:დაბადებული 1873 კატეგორია:გარდაცვლილი 3 თებერვალი კატეგორია:გარდაცვლილი 1906 კატეგორია:ქართველი რევოლუციონერები კატეგორია:ქართველი პუბლიცისტები კატეგორია:ზუგდიდის მუნიციპალიტეტში დაბადებულები
დიფის რეგიონი
დიფის რეგიონი (Diffa) — ნიგერის რეგიონი, რომლის ფართობია 156 906 კმ², ხოლო 2012 წლის აღწერის მონაცემებით მოსახლეობის რაოდენობა შეადგენს 593 821 ადამიანს. ადმინისტრაციული ცენტრი — ქალაქი დიფა.
გეოგრაფია
დიფის რეგიონი მდებარეობს ნიგერის სამხრეთ-აღმოსავლეთში. მისგან ჩრდილოეთში მდებარეობს აგადესის რეგიონი, დასავლეთში — ზინდერის რეგიონი. მისგან აღმოსავლეთში გადის ნიგერის სახელმწიფო საზღვარი ჩადთან, სამხრეთით — ნიგერიასთან. რეგიონის უკიდურეს სამხრეთ-აღმოსავლეთში მდებარეობს ჩადის ტბა.
მოსახლეობა
thumb|left|250px|[[დიფის რეგიონის ტიპური პეიზაჟი]] მოსახლეობის 85 % ადგილზეა დამაგრებული, ხოლო 15 % — მომთაბარეა. რეგიონის მოსახლეობის ძირითადი საქმიანობაა — ექსტენსიური სოფლის მეურნეობა და თევზჭერა ჩადის ტბაში. ტბაში წყლის დონის მუდმივი კლების გამო დიფის რეგიონის მოსახლეობის ეკონომიკური მდგომარეობა უკანასკნელ ათწლეულში მკვეთრად გაუარესდა და მოსახლეობა ტოვებს რეგიონს.
ადმინისტრაციული დაყოფა
დიფის დეპარტამენტი (Diffa):
მენ-სოროას დეპარტამენტი (Maïné-Soroa):
ნგიგმის დეპარტამენტი (N’Guigmi):
სქოლიო
კატეგორია:ნიგერის რეგიონები
ბოლნისი (მრავალმნიშვნელოვანი)
საკუთარი სახელი ბოლნისი შეიძლება აღნიშნავდეს:
აგრეთვე
ბოიართა სათათბირო
ბოიართა სათათბირო, მთავართან (1547 წლიდან მეფესთან) არსებული უზენაესი საბჭო რუსულ სახელმწიფოში (X საუკუნიდან XVIII საუკუნის დასაწყისამდე) საკანონმდებლო-სათათბირო უფლებით. ბოიართა სათათბიროში შედიოდნენ ფეოდალური არისტოკრატიის წარმომადგენლები. მონაწილეობდა საკანონმდებლო, საგარეო პოლიტიკის, სახელმწიფო წყობის, რელიგიისა და სხვა საკითხთა განხილვაში. კიევის რუსეთში ბოიართა სათათბირო ერქვა მთავრის თათბირს რაზმელებთან, საერობო ბოიარებთან, ადგილობრივი გვაროვნული არისტოკრატიის შთამომავლებთან. მას ზოგჯერ სამღვდელოების წარმომადგენლებიც ესწრებოდნენ. XI საუკუნეში ფეოდალური დაქუცმაცებულობის პერიოდში იგი დიდი მთავრისა და მისი გარკვეული პოლიტიკური უფლებების მქონე ვასალების საბჭო იყო. XV საუკუნის დასაწყისში ბოიართა სათათბიროში მხოლოდ დიდი ბოიარები - მთავრის მუდმივი მრჩევლები შედიოდნენ. XV საუკუნის ბოლოს მუდმივმოქმედ სათათბირო ორგანოდ გადაიქცა. 1550-იან წლებში რეფორმებისა და განსაკუთრებით ოპრიჩნინის მეშვეობით ბოიართა არისტოკრატიის პოზიციები მნიშვნელოვნად შეიკვეცა. მიუხედავად ამისა, XVI საუკუნის II ნახევარსა და XVII საუკუნეში წოდებრივ-წარმომადგენლობითი მონარქიის დროს ბოიართა სათათბირო გარკვეულ ფარგლებში მეფესთან იყოფდა ხელისუფლებას.
XVII საუკუნის II ნახევარში ბოიართა სათათბიროს მნიშვნელობამ თანდათან იკლო. სენატის შექმნის შემდეგ 1711 წელს გაუქმდა.
ლიტერატურა
კატეგორია:რუსეთის ისტორია
Боярский совет
მუზეუმების სია
მუზეუმი (ბერძნ. μουσείο[ν] - მუზათა ტაძარი) — როგორც წესი, საზოგადოების განვითარების სამსახურში მყოფი მუდმივი ინსტიტუტი, ღია ფართო საზოგადოებისთვის. მუზეუმი შესწავლის, განათლების ან ვიზუალური სიამოვნების მიზნით იძენს, ინახავს, იკვლევს და გამოჰფენს ადამიანთა შემოქმედებისა და მათი გარემოს აღმწერ ფაქტებზე არსებულ მნიშვნელოვან მასალას.
საქართველოს ეროვნული მუზეუმი
საქართველოს ეროვნული მუზეუმის გაერთიანებაში შედიან შემდეგი მუზეუმები:
მსოფლიოს მუზეუმები
* კატეგორია:მუზეუმთა სიები
ბოლი
ბოლი — ახალგორის მუნიციპალიტეტის სოფლების ზემო ბოლისა და ქვემო ბოლის ძველი სახელწოდება. ადრინდელ ფეოდალურ ხანაში სოფელი ბოლი შედიოდა ქსნის ხევში, XV–XVIII საუკუნეებში — საამილახვროში. 1930 წლის ადმინისტრაციული დაყოფით ქვემო და ზემო ბოლი შედიოდა ახალგორის სოფსაბჭოში.
ლიტერატურა
კატეგორია:ახალგორის მუნიციპალიტეტის ისტორიული სოფლები
Polyrhachis limbata
Polyrhachis limbata — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Polyrhachis-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:ჭიანჭველები
ფრედერისია
ფრედერისია (Fredericia) — ქალაქი დანიაში, იუტლანდიის ნახევარკუნძულის აღმოსავლეთ ნაწილში, ფრედერისიის მუნიციპალიტეტში. ქალაქი 1650 წელს დანიის მეფე ფრედერიკ III-მ დააარსა და სახელიც სწორედ მის პატივსაცემად ეწოდა.
2012 წლის მონაცემებით, საკუთრივ ქალაქის მოსახლეობა 39 797 ადამიანს შეადგენს, მთლიანი მუნიციპალიტეტის კი 50 193-ს.
ისტორია
თავდაცვითი ნაგებობა მან თანამედროვე ფრედერისიის სიახლოვეს ააგო, მოსახერხებელ ადგილას, რომელიც მტრის შემოტევებს კარგად მოიგერიებდა. თუმცა, იმის გამო, რომ ეს ნაგებობები უბადლო არ იყო, იუტლანდიაში შვედი ფელდმარშალი ლენარტ ტორტენსონი შემოიჭრა, რომელმაც თავდაცვითი ნაგებობები ადვილად გაარღვია. ფორტიფიკაციების გეგმა საბოლოოდ ფრედერიკ III-მ დაასრულა.
1650 წლის 15 ოქტომბერს, მეფემ ხელი მოაწერა დოკუმენტს დასახლებისთვის ქალაქის პრივილეგიების მინიჭების შესახებ და სწორედ ამის შემდეგ, ახალი ციხესიმაგრის მშენებლობა დაიწყო. 1651 წელს ქალაქს ფრედერიკსოდი ეწოდა, 1664 წლის 22 აპრილს კი ამჟამინდელი სახელი — ფრედერისია
სქოლიო
კატეგორია:დანიის ქალაქები
აისედორა დანკანი
thumb|250px|აისედორა დანკანი აისედორა დანკანი (Isadora Duncan; დ. 27 მაისი, 1877, სან-ფრანცისკო ― გ. 14 სექტემბერი, 1927, ნიცა) — ამერიკელი მოცეკვავე, ითვლება შემქმნელად თავისუფალი ცეკვის — ცეკვა მოდერნის წინამორბედისა. იყენებდა ძველბერძნულ პლასტიკას, ქიტონს საბალეტო კოსტიუმის ნაცვლად და სცენაზე ფეხსაცმლის გარეშე გამოდიოდა. 1921—1924 წლებში ცხოვრობდა რუსეთში, დააარსა მოსკოვში სტუდია. სერგეი ესენინის მეუღლე.
ბიოგრაფია
აისედორა არ იყო ჩვეულებრივი მოცეკვავე. მისი მოღვაწეობა სცილდებოდა სასცენო ხელოვნებას. იგი ცდილოდბა შეექმნა ახალი ადამიანი, რომლისთვისაც ცეკვა ჩვეულებრივი რამ არ იქნებოდა. მასზე, ისევე როგორც მთელს მის თაობაზე, დიდი გავლენა იქონია ნიცშეს შემოქმედებამ. მისი ფილოსოფიის პასუხად, აისედორამ დაწერა წიგნი "მომავლის ცეკვა".
დანკანი წერდა, რომ ახალ ქალს ექნება განსხვავებული ინტელქტუალურ–ფიზიკური დონე. აისედორა ცკვავდა ისე, როგორც თვითონ მოიგონა – ფეხშიშველი, ქვედა საცვლების გარეშე. მისი ყოველდღიური ტანსაცმელიც თავისუფლების დიდი ხარისხით გამოირჩეოდა, რამაც დიდი გავლენა მოახდინა იმდროინდელ მოდაზე. მიუხედავად იმისა, რომ ოფიციალურ ქორწინებაში არ იმყოფებოდა, იგი ზრდიდა როგორც თავის, ასევე აყვანილ ბავშვებს. იგი წერდა: "ჩემი ხელოვნება სიმბოლურია, და ეს სიმბოლო ერთადერთია: ქალის თავისუფლება და მისი ემანსიპაცია იმ პირობებისგან, რაც ასე ღრმად არის ჩამჯდარი პურიტანიზმში". თავისი ცეკვით იგი აღადგენდა ჰარმონიას სხეულსა და სულს შორის. კრიტიკოსები თვლიდნენ, რომ აისედორა დანკანმა შეცვალა ცეკვაც და ყოველდღიურობაც.
აისედორა რამდენიმეჯერ იმყოფებოდა რუსეთში. პირველად – 1905 წელს. მისი გამოსვლები იანვარში, სისხლიანი კვირის შემდეგ გაიმართა. მისი ცეკვა იმედს უსახავდა პუბლიკას, პეტერბურგის ინტელიგენციამ ის კარგად შეაფასა. 1921 წელს მან რუსეთში თავისი სკოლა გახსნა, რომელმაც 40–იან წლებამდე იარსება. სკოლის გახსნა ლუნაჩარსკის თხოვნით მოხდა, რომელმაც საბჭოთა მთავრობის სახელით ფინანსურ დახმარებას დაპირდა სამომავლოდ. თუმცა ეს დახმარება მხოლოდ დაპირებად დარჩა.
აისედორა დილემის წინაშე აღმოჩნდა. ფინანსური მდგომარეობის გამოსასწორებლად იგი რუსეთს უნდა გასცლოდა და გასტროლები ევროპაში ჩაეტარებინა ან საკუთარი სკოლის შენარჩუნებისთვის ებრძოლა. სწორედ ამ დროს მას კიდევ ერთი თავსატეხი დაემატა – 27 წლის რუსი პოეტი სერგეი ესენინი. მიუხედავად იმისა რომ აისედორა მაგ დროისთვის უკვე 43 წლის იყო, და შორს იყო იდეალური წონისგან, წყვილმა მალე ერთად ცხოვრება დაიწყო.
საოცარია, ქალი, რომელიც მთელი ცხოვრება ქალთა თავისუფლებისთვის იბრძოდა, იდეისთვის ქორწინებაზე უარს ამბობდა, თავისი ნებით დათანხმდა ესენინთან ოჯახის შექმნაზე. საზოგადოებისთვის ეს გაუგებარი იყო, რადგან ისინი ერთმანეთთან თარჯიმნის საშუალებით საუბრობდნენ, ვინაიდან აისედორამ რუსული არ იცოდა, სერგეიმ კი – ინგლისური. თუმცა მიზეზი მარტივი იყო – სხვანაირად ესენინს საზღვარგაერთ არ უშვებდნენ.
საზღვარგარეთ მათი ურთიერთობა დაიძაბა, ესენინი ვერ ეგუებოდა იმას, რომ იგი ყველასთვის არა დიდი რუსი პოეტი, არამედ აისედორა დანკანის ქმარი იყო. ხშირმა სკანდალებმა ნაყოფი ერთ წელიწადში გამოიღო – ისინი ერთმანეთს დაშორდნენ.
მისი ბოლო სიყვარულის ობიექტი კვლავ რუსი ახალგაზრდა იყო, ამჯერად 25 წლის პიანისტი ვიქტორ სეროვი. მისდამი ეჭვიანობამ აისედორა თვითმკვლელობის მცდელობამდეც კი მიიყვანა. ამ ეპიზოდიდან რამდენიმე დღის შემდეგ კი აისედორას ცხოვრება ტრაგიკულად დასრულდა.
დილით აისედორამ დიდი წითელი შარფი შემოიხვა ყელზე და საავტომობილო გასეირნება გადაწყვიტა. ავტომობილი დაიძრა, შემდეგ მყისიერად გაჩერდა, შარფის მეორე ბოლო ბორბალში გაეხვია და დანკანს კისერი მოატეხა.
აისედორა პარიზის პერ-ლაშეზის სასაფლაოზე დაკრძალეს.
რესურსები ინტერნეტში
კატეგორია:მოდერნიზმი კატეგორია:ამერიკელი მოცეკვავეები კატეგორია:დაბადებული 27 მაისი კატეგორია:დაბადებული 1878 კატეგორია:გარდაცვლილი 14 სექტემბერი კატეგორია:გარდაცვლილი 1927
ჰონგ-კონგის დროშა
ჰონგ კონგის დროშა (中華人民共和國香港特別行政區區旗) ოფიციალურად ჩინეთის სახალხო რესპუბლიკის ჰონგ-კონგის სპეციალური ადმინისტრაციული რეგიონის დროშა დამტკიცდა 1990 წლის 4 აპრილს, ხოლო ხმარებაში შევიდა 1997 წლის 1 ივლისიდან. მასზე გამოსახულია ხუთფურცლიანი ბაუჰინია წითელ ფონზე. დროშის გამოყენება რეგულირდება პეკინში ჩინეთის სახალხო რესპუბლიკის სახელმწიფო საბჭოს 58-ე სხდომაზე მიღებული კანონებით. მისი დიზაინი გათვალისწინებულია ჰონგ-კონგის კანონმდებლობით, ტერიტორიის კონსტიტუციურ დოკუმენტში, ხოლო დებულებები დროშის გამოყენების, შეურაცხყოფისა და დამზადების შესახებ წერია რეგიონალური დროშის განკარგულებაში. ჰონგ-კონგის დროშა ოფიციალურად აღიმართა 1997 წლის 1 ივლისს, ჰონგ-კონგის ჩინეთის რესპუბლიკისთვის გადაცემის ცერემონიაზე.
სიმბოლიზმი
დროშის დიზაინს აქვს კულტურული, პოლიტიკური და რეგიონალური მნიშვნელობა. დროშის ფონის ფერი არის წითელი - ესაა ჩინელი ხალხის სადღესასწაულო ფერი, რომლითაც ზეიმობენ და აღნიშნავენ ეროვნულ დღესასწაულებს. გარდა ამისა, წითელი ფერი ჩინეთის დროშაზე ასახული წითელი ფერის იდენტურია, რაც გამოხატავს აღდგენილ კავშირს პოსტკოლონიალურ ჰონგ-კონგსა და ჩინეთს შორის. დროშაზე წითელი და თეთრი ფერების კომბინაცია მინიშნებაა იდეაზე —- „ერთი ქვეყანა, ორი სისტემა“, რომელიც ჰონგ-კონგში გავრცელებული ორქიდეის ჯიშის ერთ-ერთი სახეობის, ბაუჰინიას გამოსახულების ფონზე უფრო კარგად ვლინდება. გადა ამისა, მისი ყვავილის ფურცლებზე, ჩინეთის დროშის მსგავსად, შევხვდებით ხუთ ვარსკვლავს.
კონსტრუქცია
დროშის ზომები, ფერები და წარმოების სხვა პარამეტრები ჰონგ-კონგის მთავრობამ დაადგინა. სიგრძისა და სიგანის ფარდობა არის 1,5. დროშის ცენტრში გამოსახულია თეთრი ბაუჰინია, რომელიც ქმნის 0,6 ერთეულის მქონე დიამეტრს. მცენარის ფურცლები ცენტრიდან მარჯვნივ, საათის ისრის მოძრაობის მიმართულებითაა მიმართული. თითოეულ ფურცელზე გამოსახულია ხუთქიმიანი წითელი ვარსკვლავი, კომუნიზმისა და სოციალიზმის სიმბოლო, შემაერთებელი წითელი ხაზით ყვავილის ცენტრამდე, რომელიც მტვრიანას ანალოგს ქმნის. წითელი ხაზი თითოეულ ფურცელს ორ ნაწილად ჰყოფს, თავად ფურცლების ფერი კი თეთრია. ცენტრი|მინი|444x444პქ|სიგრძითი პარამეტრები
ცინის დინასტია
ნანკინის ხელშეკრულების თანახმად, ოპიუმის პირველი ომის შემდეგ ბრიტანეთისგან გამოყოფილი ჰონგ-კონგი ჩინეთის მთავრობის იურისდიქციას დაექვემდებარა და იყენებდა იმდროინდელი ჩინეთის მთავრობისა და სახელმწიფო სიმბოლოებს. ჰონგ-კონგის კოლონიის დაარსებამდე ჩინეთს ცინის დინასტია განაგებდა. მიუხედავად იმისა, რომ იგი 1644 წელს დაარსდა, მას დროშა 1862 წლამდე არ ჰქონია. ჯერ კიდევ 1898 წლამდე, სანამ ხელი მოეწერა პეკინის მეორე კონვენციას ცინის დინასტიასა და გაერთიანებული სამეფოს მთავრობებს შორის, ახალი ტერიტორიები ჩინეთს ექვემდებარებოდა. დროშაზე, თავის მხრივ, გამოსახული იყო ცისფერი დრაკონი ყვითელ ფონზე, რომელსაც კუთხეში ცეცხლოვანი მარგალიტი ამშვენებდა. ცენტრი|მინი|444x444პქ|[[ცინის დინასტია|ცინის დინასტიის დროშა]]
ფერდინანდ II შტირიელი
ფერდინანდ II (დ. 9 ივლისი 1578 — გ. 15 თებერვალი 1637) — საღვთო რომის იმპერატორი და ავსტრიის ერცჰერცოგი 1619—1637 წლებში, ასევე უნგრეთისა და ბოჰემიის მეფე, .ჰაბსბურგთა დინასტიის წარმომადგენელი. მისი მმართველობის პერიოდს დაემთხვა ოცდაათწლიანი ომი.
ცხოვრება
ფერდინანდი დაიბადა გრაცში. მამამისი იყო კარლ II, ავსტრიის ერცჰერცოგი, ხოლო დედა — მარია ანა ბავარიელი. მან განათლება მიიღო იეზიუტებისგან, ხოლო შემდგომ ცოდნის მიღება განაგრძო ინგოლშტადტის უნივერსიტეტში. 1595 წელს, სწავლის დამთავრების შემდეგ, ის დაუბრუნდა თავის სამემკვიდრეო მიწებს და მოაწყო მომლოცველთა მოგზაურობა ლორეტოსა და რომში. ამის შემდეგ მალევე, ფერდინანდმა დაიწყო არაკათოლიკური აღმსარებლობის პირთა განდევნა.
ონატეს ხელშეკრულებით, ფერდინანდმა მიიღო ესპანელი ჰაბსბურგების მხარდაჭერა, რომ გამხდარიყო უშვილოდ დარჩენილი საღვთო რომის იმპერატორ მათეს მემკვიდრე, რის სანაცვლოდაც ესპანეთმა მიიღო ელზასი და იტალია. 1617 წელს, ბოჰემიის დიდებულთა კონფერენციის გადაწყვეტილებით, ფერდინანდი გახდა ბოჰემიის მეფე; 1618 წელს, უნგრეთის მემამულეთა ნებით — უნგრეთის მეფე, ხოლო 1619 წელს — საღვთო რომის იმპერატორი.
ფერდინანდის კათოლიკური ბრმადმორწმუნეობა არაკათოლიკე მოსახლეობისთვის მღელვარების მიზეზი გახდა, განსაკუთრებით კი ბოჰემიაში. ის არ აპირებდა გაეგრძელებინდა თავისი ბიძაშვილის, რუდოლფ II-ის პოლიტიკა, რომლითაც დიდგვაროვნებს და მოქალაქეებს ეძლეოდათ უფლება თავისუფლად გამოეხატათ მრწამსი. ამას გარდა, ფერდინანდი იყო აბსოლუტიზმის მიმდევარი მონარქი და დიდგვაროვნებს რამდენიმე ისტორიული პრივილეგია ჩამოართვა ან შეუზღუდა. პროტესტანტული სამთავროების გაერთიანებამ და წინააღმდეგობამ, 1618 წელს გამოიწვია ოცდაათწლიანი ომი კათოლიკურ და პროტენსტან მხარეებს შორის.
ომის მიმდინარეობის პერიოდში ფერდინანდი იყო ანტიპროტესტანტული ძალების ძირითადი დასაყრდენი და კათოლიკური ლიგის მეთაური.
1625 წლისათვის, ესპანეთისა და რომის პაპისგან მიღებული დახმარების მიუხედავად, ფერდინანდი აღმოჩნდა რთულ ფინანსურ მდგომარეობაში. მას სჭირდებოდა არმიის შეკრება, რათა გაეგრძელებინა ომი. ამიტომ, დახმარებისთვის მიმართა ალბრეხტ ვალენშტაინს, რომელიც ბოჰემიაში ერთ-ერთი უმდიდრესი ადამიანი იყო. ის დათანხმდა ამ თხოვნას, იმ პირობით, რომ თავად გააკონტროლებდა ომის მიმდინარეობას და მოპოვებული ნადავლიც მასვე გადაეცემოდა. ვალენშტაინმა მოახერხა 30 ათასი (შემდგომში 100 ათასამდე შეძლო გაზრდა) ახლაწვეულის შეგროვება, რომლის წყალობითაც დამარცხებულ იქნა პროტესტანტული სილეზია, ანჰალტი და დანია. კათოლიკეთა შეუჩერებელი გამარჯვებების შემდეგ, ფერდინანდმა გამოსცა აქტი, რომლითაც უნდა აღმდგარიყო 1552 წლის პასაუს შეთანხმებით არსებული მდგომარეობა.
გერმანული ჯარების მარცხის მიუხედავად, მათ მაინც მოახერხეს რეგენსბურგის დაკავება და ასევე, გაიმარჯვეს ნორდლინგენის ბრძოლაში 1634 წელს. შვედეთის უსუსურობამ შეაშფოთა საფრანგეთი, რომ იმპერიის ძალების შემობრუნების შემთხვევაში შეიძლებოდა საფრანგეთს წინააღმდეგობა ვეღარ გაეწია მოუმზადებლობის გამო, და ამიტომ, ლუი XIII-მ და კარდინალმა რიშელიემ გადაწყვიტეს პროტესტანტების მხარეს ჩაბმულიყვნენ ომში. 1635 წელს, ფერდინანდმა ხელი მოაწერა პრაღის სამშვიდობო აქტს, თუმცა ამან მაინც ვერ მოუღო ბოლო წარმოებულ ომს.
1637 წელს ფერდინანდ II გარდაიცვალა და ტახტზე ასულ მის შვილს, ფერდინანდ III-ს იმპერია რთულ მდგომარეობაში მყოფი გადაეცა. ფერდინანდ II-ის სხეული დაკრძალულია ავსტრიაში, გრაცის მავზოლეუმში, ხოლო გული — ავგუსტინიანთა ეკლესიაში.
წინაპრები
ფერდინანდ II-ის წინაპრები
ლიტერატურა
კატეგორია:საღვთო რომის იმპერატორები კატეგორია:დაბადებული 1578 კატეგორია:გარდაცვლილი 1637 კატეგორია:უნგრეთის მეფეები კატეგორია:დაბადებული 9 ივლისი კატეგორია:გარდაცვლილი 15 თებერვალი კატეგორია:ჰაბსბურგები კატეგორია:ავსტრიის ერცჰერცოგები
თეა ლანჩავა
თეა ლანჩავა (დ. 11 სექტემბერი, 1974, ქუთაისი,საქართველოს სსრ, სსრკ) - წარმოშობით ქართველი მოჭადრაკე 1995 წლიდან ნიდერლანდებში ცხოვრობს და 1996-დან ამ ქვეყნის სახელით გამოდის. 2001 წელს ქალთა შორის დიდოსტატის წოდება მიენიჭა, ხოლო 2004-ში საერთაშორისო ოსტატის. 2006 წელს ევროპის ქალთა ჩემპიონატზე ვერცხლის პრიზიორი გახდა. ნიდერლანდების ნაკრების შემადგენლობაში გამოდიოდა საჭადრაკო ოლიმპიადებზე, მსოფლიოსა და ევროპის გუნდურ ჩემპიონატებზე.
ბიოგრაფია
თეა ქუთაისში დაიბადა და ჭადრაკის თამაში 5 წლისას მშობლებმა ასწავლეს. 12 წლისას ქალთა შორის მსოფლიოს ხუთგზის ჩემპიონმა ნონა გაფრინდაშვილმა ერთ-ერთ ადგილობრივ ტურნირისას შეამჩნია, თბილისში წამოყვანინა და ნიდერლანდებში წასვლამდე მფარველობდა. სსრკ-ს სახელით გოგანათა შორის ორჯერ გახდა მსოფლიოს ჩემპიონი 1988 წელს 14 წლამდელებში და 1990 წელს 16 წლამდელებში. შემდეგ საქართველოში მდგომარეობა აირია და ჭადრაკისთვის ნაკრებად ეცალათ. thumb|თეა ბოსბომ-ლანჩავა. 2007 წელი
ნიდერლანდები
1995 წელს გერმანიაში გაემგზავრა, სადაც ჰოლანდიელმა შეყვარებულმა ჩააკითხა და თავის ქვეყანაში წაიყვანა, სადაც მალე იქორწინეს და ნიდერლანდის სახელით გააგრძელა ასპარეზობა. წყვილი რამდენიმე წლის შემდეგ დაშორდა. ყავთ საერთო ვაჟი. 1996 წლიდან თეას მოქალაქეობა მიანიჭეს, ხოლო მომდევნო წლიდან ნიდერლანდების სახელით შეჯიბრებებში დაიწყო გამოსვლა. 1998 წელს ელისტაში ოლიმპიადაზე გამოვიდა, მესამე დაფაზე იჯდა და ნაკრები მეოთხე ადგილზე გაიყვანა. მესამე დაფაზე იჯდა 2000 წელს სტამბოლშიც, სადაც კვლავ მესამე დაფაზე იჯდა. მეორე დაფაზე იასპარეზა 2006 წლის ოლიმპიადაზე ტურინში, ხოლო ნაკრები მეშვიდე ადგილზე გავიდა. ნაკრებში 2010 წელს დაბრუნდა ისევ მეორე დაფაზე და კიდევ ორ ოლიმპიადაზე იასპარეზა. საერთოდ კი 8-ჯერ იასპარზა ოლიმპიადაზე, 75 პარტია ითამაშა, 33 მოიგო, 24 წააგო, ხოლო 18 დაასრულა ყაიმით. 2006 წელს კუშადასში ევროპის ქალთა ინდივიდუალურ ჩემპიონატზე ვერცხლის მედალს დაეუფლა და მსოფლიოს ჩემპიონატის საგზურიც მოიპოვა. ლანჩავა ბოლო ტურამდე ლიდერობდა ცხრილს და ჩემპიონობაც შეეძლო, თუმც გადამწყვეტ ტურში ქართველი მოწინააღმდეგე ერგო და მის საპატივისცემულოდ გამარჯვება იუარა. , [ფაილი:WGMTeaLanchava.jpg|thumb|]]
2008 მსოფლიოს ჩემპიონატი და პროტესტი
ლანჩავამ სოლიდარობა საქართველოს 2008 წელსაც გამოუცხადა. თეას ქალთა მსოფლიოს ჩემპიონატზე უნდა ეასპარეზა, რომელიც ნალჩიკში 28 აგვისტოდან  18 სექტემბრამდე გასტანდა. სამი კვირით ადრე 8 აგვისტოს რუსეთის მხრიდან საქართველოს წინააღმდეგ განხორციელდა სამხედრო აგრესია, რის გამოც ქართველმა მოჭადრაკეებმა უარი განაცხადეს რუსეთში ჩასვლაზე და უსაფრთხოების მიზნით ჩემპიონატის სხვაგან გამართვა მოითხოვეს.ფიდეს უარი უთხრა შეთავაზებაზე და პრეზიდენტი მათ უსაფრთხოებას დაჰპირდა. ქართველებმა ბოიკოტი გამოუცხადეს ჩემპიონატს. ქართველებს სხვა მოჭადრაკეებმაც აუბეს მხარი: ამერიკელმა ირინა კრაშმა, პოლონელებმა ივეტა რაიკიხმა, ანა გასიკმა, მონიკა სოჩკომ, არგენტინელმა კლაუდიო ამურმა, გერმანელმა პენცმა, გერმანიის სახელით მოასპარეზე ქეთინო გერშინკა-კახიანმა და ჰოლანდიის სახელით მოასპარეზე თეა ლანჩავამ. რის გამოც ტურნირმა 11 ძლიერი მოჭადრაკე დაკარგა. 2012 წელს ლანჩავა ქალთა შორის ნიდერლანდების ჩემპიონი გახდა და პენ ჟაოგინის 12 წლიანი ჰეგემონია დაამხო. პირველზე გავიდა 2017 წელსაც, თუმც ტაი-ბრეიკში წააგო. ვერცხლი აიღო 2018-შიც, სადაც ჩემპიონ პენს ნახევარი ქულით ჩამორჩა. 2018-წლიდან ნიდერლანდების ჭადრაკის ფედრაციის საპატიო წევრია.
საქმიანობა
არის ორგანიზაცია „Breath”-ის კეთილი ნების ელჩი. ეს ორგანიზაცია სხვადასხვა ქვეყანაში, მათ შორის საქართველოში, ეხმარება შეზღუდული შესაძლებლობების მქონე პირებსა და მშობელთა მზრუნველობას მოკლებულ ბავშვებს. 2006 წელს დაამთავრა ნიდერლანდების საბანკო და საფინანსო ბაზრის ინსტიტუტი ფასიანი ქაღალდების განხრით.
რესურსები ინტერნეტში
კატეგორია:ჭადრაკის დიდოსტატები ქალთა შორის კატეგორია:დაბადებული 11 სექტემბერი კატეგორია:დაბადებული 1974 კატეგორია:მსოფლიო ჩემპიონატი ჭადრაკში ქალთა შორის კატეგორია:ქუთაისში დაბადებულები
ლუისვილი
ლუისვილი (ინგლ. Louisville) — კენტუკის შტატის უდიდესი ქალაქი.
კატეგორია:აშშ-ის ქალაქები კატეგორია:კენტუკი
მსოფლიო საფეხბურთო ჩემპიონატი 1930: ფინალი
პირველი მსოფლიო   ჩემპიონატის  ფინალი გაიმართა 1930 წლის 30 ივლისს, მონტევიდეოში, სენტენარიოს  სატდიონზე. ერთმანეთს დაუპირისპირდნენ ურუგვაი და არგენტინა. ამ შეხვედრას 80 000 მაყურებელი დაესწრო. მსოფლიო ჩემპიონის ტიტული ურუგვაიმ მოიპოვა მან არგენტინა ანგარიშით 4-2 დაამარცხა.
გუნდების შემადგენლობები
ურუგვაი: ბალესტრერო, გესტიდო, ფერნანდესი, ირიარტე, ანდრადე, კასტრო, სკარონე, დორადო, მაშერონი, ჩეა, ნაზაცი.
არგენტინა: ბოტასო, ფერეირა, ხ.ევარისტო, დელა ტორე, სტაბილე, მონტი, სუარესი, ვარალო, პეუჩელე, მ.ევარისტო, პატერნოსტერი.
გოლები: დორადო (ურუ) 12', პეუჩელე (არგ) 20', სტაბილე (არგ) 37', ჩეა (ურუ) 57', ირიარტე (ურუ) 68', კასტრო (ურუ) 89'
ისლი
ისლი (Carex) — მცენარეთა გვარი ისლისებრთა ოჯახისა. მრავალწლოვანი კორდის შემქმნელი ფესურიანი ბალახებია. აქვთ სახწახნაგოვანი, იშვიათად მომრგვალო ღერო, რომელიც შემოსილია ხაზური ან ლანცეტა ფოთლებით.
ისლის 2000-მდე სახეობაა ცნობილი. უმეტესობა გავრცელებულია ზომიერი და ცივი ჰავის ზონებში. საქართველოში 90-მდე სახეობა გვხვდება.
ხარობს თითქმის ყველანაირი ტიპის ადგილსამყოფელში - ტყის ზონაში, უდაბნოში, ტუნდრაში და ალპურ მდელოებზე. განსაკუთრებით ბევრია ყველა ზონის ტენიან და ჭაობიან ადგილებში.
სამკალი (პოეზია)
სამკალი — ქართული ხალხური შრომის პოეზიის სახეობა, მკის დროს შესასრულებელი ლექს-სიმღერა. მღეროდნენ ძირითადად კოლექტიურად ნამგლის ლესვის, სამკალად გასვლის, კისა და ლეწვის დროს. სიმღერას ზოგჯერ თან ახლდა შეძახილები: "ჰეკა-ჰოკა", "ჰოპ! ჰოპ!", რის გამოც მას "ჰეკა-ოკასა" და "ჰოპუნასაც" ეძახიან.
ლიტერატურა
კატეგორია:ქართული ხალხური პოეზია
ლანა ტერნერი
ლანა ტერნერი (Lana Turner; სრული სახელი Julia Jean Mildred Frances Turner) დ. 8 თებერვალი, 1921, უოლასი, აიდაჰო, აშშ — გ. 29 ივნისი, 1995, ლოს-ანჯელესი, კალიფორნია, აშშ ) — ოსკარის ნომინანტი ამერიკელი კინოსა და იშვიათად ტელევიზიის მსახიობი. ეკრანზე ის იყო ცნობილი თავისი მომხიბვლელობით — ეგრეთ წოდებული გლამურითა და გრძნობადობით, რომელიც თითქმის ყველა მის მიერ განსახიერებულ როლში შეჰქონდა. ეკრანსმიღმა კი თავბრუდამხვევი და მრავალფეროვანი ცხოვრება ჰქონდა: შვიდი ქმრითა და უამრავი საყვარლით დაწყებული, ცნობილი მკვლელობის სკანდალამდე დამთავრებული.
რესურსები ინტერნეტში
კატეგორია:ამერიკელი მსახიობები კატეგორია:დაბადებული 8 თებერვალი კატეგორია:დაბადებული 1921 კატეგორია:გარდაცვლილი 29 ივნისი კატეგორია:გარდაცვლილი 1995 კატეგორია:XX საუკუნის ამერიკელი ქალი მსახიობები
ლინა ჯენარი
ლინა ჯენარი (Lina Gennari; დ. 22 მარტი, 1911, ბოლონია — გ. 11 ოქტომბერი, 1997, რომი) — იტალიელი მსახიობი და მომღერალი.
ბიოგრაფია
წარმოშობით ბოლონიელი, ლამაზი ხმის და მკვეთრი ფიზიკური სილამაზის მქონე მსახიობი მალე გახდა წარმატებული სცენაზე. რამდენიმე წელი მუშაობდა შვარცის ჯგუფში და გახდა წამყვანი მომღერალი. შემდეგ მუშაობდა ნუტო ნავარინისთან. იღებდნენ კინოფილმებში. კინოკარიერა დაასრულა რეჟისორ დინო რიზის ფილმით „ვენერას ნიშანი“.
სქოლიო
კატეგორია:იტალიელი მსახიობები კატეგორია:დაბადებული 1911 კატეგორია:დაბადებული 22 მარტი კატეგორია:გარდაცვლილი 1997 კატეგორია:გარდაცვლილი 11 ოქტომბერი კატეგორია:რომში გარდაცვლილები
მატილდა (ინგლისი)
მინი|მატილდა მატილდა (Matilda; ანგლო-საქს.: Maud, Maude; დ. 7 თებერვალი, 1102, უესტმინსტერი, ინგლისი — გ. 10 სექტემბერი, 1167, რუანი, ნორმანდია, საფრანგეთი) — ქორწინების შედეგად იყო საღვთო რომის იმპერატრიცა, შემდგომში ანჟუს და მენის გრაფინია. გარდა ამისა, მცირე ხნით ინგლისის დედოფალი და ნორმანდიის ჰერცოგინია.
მალპარტიდა-დე-პლასენსია
მალპარტიდა-დე-პლასენსია (Malpartida de Plasencia) — მუნიციპალიტეტი ესპანეთში, შედის ესტრემადურის ავტონომიური გაერთიანების კასერესის პროვინციის რიბეროს-დელ-ტახოს კომარკის შემადგენლობაში. ფართობი — 373 კმ². მოსახლეობა — 4602 კაცი (2020 წ.).
მატილდა (ინგლისი)
რესურსები ინტერნეტში
კატეგორია:ინგლისის მეფეები კატეგორია:დაბადებული 7 თებერვალი კატეგორია:დაბადებული 1102 კატეგორია:გარდაცვლილი 10 სექტემბერი კატეგორია:გარდაცვლილი 1167 კატეგორია:ინგლისის პრინცესები კატეგორია:საღვთო რომის იმპერატრიცები კატეგორია:ხელახლა დაქორწინებული სამეფო კონსორტები
Polyrhachis limitis
Polyrhachis limitis — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Polyrhachis-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:ჭიანჭველები
ღრმაღელე (ლანჩხუთის მუნიციპალიტეტი)
ღრმაღელე — სოფელი საქართველოში, გურიის მხარის ლანჩხუთის მუნიციპალიტეტში, თემის ცენტრი (სოფლები: ღრმაღელე, ომფარეთი, ორმეთი, წყალწმინდა). მდებარეობს მდინარე სუფსის ხეობაში, ზღვის დონიდან 25 მ., ლანჩხუთიდან 20 კმ, სუფსის რკინიგზის სადგურიდან 1 კმ. სოფელში არის საჯარო სკოლა და საბავშვო ბაღი.
ისტორია
VI საუკუნეს განეკუთვნება სოფელ ღრმაღელეში აღმოჩენილი ბაზილიკა სანათლავით. ეკლესიის ნანგრევებში აღმოჩნდა ბრინჯაოს ჯვარი ჯაჭვით და ქვის ფილა ბოლნური ჯვრის გამოსახულებით, რომელიც ლანჩხუთის მხარეთმცოდნეობის მუზეუმშია დაცული.
ალექსანდრე ნეველის ორდენი (საბჭოთა)
thumb|ალექსანდრე ნეველის ორდენი (საბჭოთა) ალექსანდრე ნეველის ორდენი (Орден Александра Невского) — საბჭოთა სამხედრო ორდენი; დაწესებულია სსრკ-ის უმაღლესი საბჭოს პრეზიდიუმის 1942 წლის 29 ივლისის ბრძანებულებით რუსი მხედართმთავრის ალექსანდრე ნეველის პატივისცამად. ამ ორდენით აჯილდოებენ საბჭოთა არმიის მეთაურთა შემადგენლობას ბრძოლაში გამოჩენილი მამაცობისა და უნარიანი სარდლობისათვის. ალექსანდრე ნეველის ორდენი ვერცხლის ამოზნექილი, ლალისფრად მომინაქრებული ხუთქიმიანი ვარსკვლავია. შუაში ალექსანდრე ნეველის რელიეფური გამოსახულება აქვს. იბნევენ მკერდის მარჯვენა მხარეს.
ღრმაღელე (ლანჩხუთის მუნიციპალიტეტი)
ისტორია
1930 წლამდე სოფელი შედიოდა მიქელგაბრიელის სასოფლო საზოგადოებაში. საბჭოთა პერიოდში განვითარებული იყო მეციტრუსეობა.
სქოლიო
კატეგორია:ლანჩხუთის მუნიციპალიტეტის სოფლები
ალექსანდრე ნეველის ორდენი (საბჭოთა)
რესურსები ინტერნეტში
კატეგორია:სსრკ-ის ორდენები კატეგორია:სამხედრო ორდენები
იმან შამპერტი
კარიერა სკოლაში
იმანი იყო შტატის პირველ გუნდში როგორც Oak Park-ის მოთამაშე, რომელიც River Forest High School ეკუთვნის. ასევე შამპერტი ამერიკის 30 საუკეთესო ახალგაზრდაში შედიოდა. მან შეძლო და დაეხმარა ოაკ პარკს რომ კონფერენციის 3 ტიტული მოეპოვებინა, პირადად კი დასახელებული იქნა კონფერენციის MVP.
კარიერა უნივერსიტეტში
2007 წლის 18 ოქტომბერს, მან დაადასტურა, რომ ის ითამაშებდა Georgia Tech Yellow Jackets-ის გუნდში. 2008-2009 წლის NCAA კაცთა კალათბურთის სეზონის დროს, ის იყო გუნდის მეოთხე ქულის მომტანი მთელი სეზონის მანძილზე, რომელმაც საშუალოდ 10.5 ქულა და ასევე 34.5 პროვენტი ჰქონდა 3 ქულიანი ნასროლიდან. 2009-2010 წლის სეზონში, შამპერტმა მუხლის ტრავმის გამო გამოტოვა 6 თამაში, თუმცა სეზონი ისე დაამთავრა რომ მაინც გუნდის მე-3 ადგილოსანი იყო ქულებით, საშუალოდ 10.0 ქულა. ასევე ACC-ი კი ლიდერობდა მოპარვებით.
2010-2011 წლის სეზონში, შამპერტი უკვე გუნდის ლიდერი გახდა ქულებით (17.3 ქულა), მოხსნით და ასისტენტით, რომლითაც ის გახდა ACC-ის ისტორიაში მე-7, ვინც შეძლო 3 რამეში გუნდის ლიდერობა. მან ACC-ს რეიტინგში კი მე-4 ადგილი დაიკავა ქულით, მე-15 მოხსნებით, მე-10 თამაშიდან ჩაგდებული ბურთით და საჯარიმო ქულების პროცენტული მაჩვენებლით, ასევე პირველი გახდა მოპარვებში (მე-7 მთლიანი ნაციონალურ ლიგაში). ის იქნა დასახელებული All-ACC მეორე გუნდში, ასევე იყო კონფერენციის ყველა-მცველის გუნდში დასახელებული. რითაც საბოლოოდ სკაუტების ყურადღება მიიპყრო მისი დაცვით და ათლეტიზმით, რაც მის 2011 წლის ნბა დრაფტამდე მივიდა. შამპერტმა ასევე შეძლო სკაუტების გაოცება მისი ვერტიკალური ნახტომის დროს სარეკორდო მაჩვეენბელი (92 სმ) აჩვენა.
პროფესიონალური კარიერა
2011 წლის NBA დრაფტზე შამპერტი არჩეული იქნა საბოლოოდ მე-17, ხოლო ნიუ-იორკ ნიქსის მიერ კი პირველი. მისმა თანაგუნდელმა ჯარედ ჯეფრისმა კი მასზე განაცხადა: "ის კარგად იცავს ბურთს, კარგი მცველია ვიდრე სხვაში ლიგაში მოთამაშეები". იმან შამპერტი იქნა არჩეული 2012 წლის NBA All Star სლემ დანკის შეჯიბრებაში, მაგრამ მან მუხლის ტრავმა მიიღო და გამოტოვა ეს შეჯიბრი.
2012 წლის 28 არპილს, როდესაც ნიქსი პირველ მატჩს მართავდა ჰიტის წინააღმდეგ პლეი-ოფის პირველივე რაუნდში, შამპერტმა მიიღო მუხლის ტრავმა, იგი უმალვე იქნა გაყვანილი მოედნიდან. მოგვიანებით კი გახდა ცნობილი, რომ შამპერტი გამოტოვებდა ყველა დარჩენილ თამაშს, იმდენად სერიოზული აღმოჩნდა მისი ტრავმა.
NBA კარიერის სტატისტიკა
''მნიშვნელობები: GP = ჩატარებული მატჩი; GS = თამაში დაიწყო; MPG = თითოეულ მატჩში ჩატარებული წუთი; FG% = თამაშიდან ჩაგდებული პროცენტულად;
SPG = მოპარვა თითოეულ მატჩში; BPG = ბლოკი თითოეულ მატჩში; 	PPG = ქულა თითოეულ მატჩში; გამუქებული/მწვანედ შეღებილი = კარიერის ყველაზე მაღალი შედეგი;
პერსონალური ცხოვრება
იმან შამპერტის მამა - ოდის შამპერტი არის სადაზღვეო კომპანიის აგენტო. იმან შამპერტის დედა - ტანია შამპერტი არის ხელოვნების და დიზაინის პროფესორი კოლუმბიის კოლეჯში, რომელიც შტატ ილინოისის ქალაქ ჩიკაგოში მდებარეობს.
რესურსები ინტერნეტში
კატეგორია:ამერიკელი კალათბურთელები კატეგორია:დაბადებული 1990 კატეგორია:ნიუ-იორკ ნიქსის მოთამაშეები კატეგორია:ნაციონალური საკალათბურთო ასოციაციის კალათბურთელები კატეგორია:დაბადებული 26 ივნისი
Goodbye Blue Sky
„Goodbye Blue Sky“ — ინგლისური პროგრესული როკ-ჯგუფ პინკ ფლოიდის რიგით მეშვიდე სიმღერა 1979 წლის კონცეპტუალური ალბომიდან The Wall. მისი ავტორია როჯერ უოტერსი.
კომპოზიცია
ამ სიმღერის შესავალში ჟღერს ჩიტების ხმები. ახლოვდება სამხედრო თვითმფრინავები, რაც იქცევს ბავშვის ყურადღებას (ჰარი უოტერსის ხმა). იგი წარმოთქვამს: Look mummy, there's an aeroplane up in the sky (შეხედე, დედა, ცაში თვითმფრინავია).
შემდეგ ჟღერს დევიდ გილმორის ვოკალი და გიტარები. სიმღერის ტექსტში ასახულია მოგონებები ელ­ვი­სე­ბუ­რი ომის შესახებ.
სიმღერის ვერსია შეტანილია ფილმში „პინკ ფლოიდი: კედელი“, სადაც მას ახლავს ჯერალდ სკარფის მიერ შექმნილი ანიმაციური კადრები, ომის კოშმარებით.
სიმღერის დასაწყისში ფრაზას წარმოთქვამს ჰარი უოტერსი, როჯერის შვილი. მისი და მისი დის, ინდიას ხმები აგრეთვე ჟღერს ჯგუფის კომპოზიციაში „Two Suns in the Sunset“.
სიუჟეტი
The Wall არის ამბავი პინკის შესახებ, რომელიც არის საზოგადოებისგან გაუცხოებული როკ-ვარსკვლავი. იგი საზოგადოებისგან ფსიქოლოგიურ ბარიერს ქმნის, წარმოსახვითი კედლის სახით. ამ სიმღერის ტექსტში აღწერილია მოგონებები ომზე.
საკონცერტო ვერსიები
2010-2013 წლის ტურნეში The Wall Live უოტერსი ამ კომპოზიციაში იყენებდა ვიდეოპროექციას, სადაც თვითმფრინავიდან, სხვა სიმბოლოებთან (დოლარი, მერსედესის ნიშანი, ფაშისტური სვასტიკა) იყრებოდა დავითის ვარსკვლავებიც, რამაც ერთ-ერთი ებრაული ორგანიზაცია გაანაწყენა და გამოიწვია უოტერსის დადანაშაულება ანტისემიტიზმში, თუმცა მუსიკოსმა მოგვიანებით განმარტა, რომ მსგავსი არაფერი ჰქონდა ჩაფიქრებული და ოდნავ შეცვალა პროექციაში სიმბოლოთა თანმიმდევრობა. ამ კონცერტებზე უფრო ვრცელი იყო იმპროვიზაცია ძირითად თემაზე, რომელიც სხვადასხვა ხანგრძლივობის ნომერს შეადგენდა - ამ დროს ეკრანზე ჩანდა სისხლიანი ზღვა ზემოთ აღნიშნული სიმბოლოებით.
უოტერსის 1990 წლის კონცერტზე The Wall Live In Berlin სიმღერა შესრულდა ჯონი მიტჩელის მიერ. სხვა კონცერტებზე (გარდა ჯგუფის 1980-1981 წლის ტურნეს თარიღებისა) ნომერი არ შესრულებულა. ორიგინალურ კონცერტებზე, სიმღერის ბოლოს რიჩარდ რაიტი ასრულებდა ვრცელ სოლოს კლავიშებიან საკრავებზე.
სქოლიო
კატეგორია:1979 წლის სიმღერები კატეგორია:პინკ ფლოიდის სიმღერები კატეგორია:სიმღერები როჯერ უოტერსის ავტორობით
ლუის მიგელ სანჩეს სერო
ლუის მიგელ სანჩეს სერო (Luis Miguel Sánchez Cerro; დ. 12 აგვისტო, 1889, პიურა, პერუ — გ. 30 აპრილი, 1933, ლიმა, პერუ) — პერუელი პოლიტიკური და სამხედრო მოღვაწე. ორჯერ ეკავა პერუს პრეზიდენტის თანამდებობა 1930–1931 და 1931–1933 წწ. პირველად ხელისუფლების სათავეში მოექცა სამხედრო გადატრიალების შედეგად და დაიკავა დროებითი სამთავრობო ხუნტის პირველი პრეზიდენტის პოსტი, ხოლო მეორედ პირდაპირი არჩევნების შედეგად დაიკავა პრეზიდენტის თანამდებობა. 1933 წლის 30 აპრილს მოკლულ იქნა ამერიკის სახალხო-რევოლუციური ალიანსის წევრის მიერ.
ლიტერატურა
კატეგორია:პერუს პრეზიდენტები კატეგორია:დაბადებული 12 აგვისტო კატეგორია:დაბადებული 1889 კატეგორია:გარდაცვლილი 30 აპრილი კატეგორია:გარდაცვლილი 1933
ალბორანის ზღვა
right|250px|thumb ალბორანის ზღვა — ყველაზე დასავლური ზღვა ხმელთაშუა ზღვაში. იგი მდებარეობს გიბრალტარის სრუტის წინ და მისი სიგრძე დაახლოებით 400 კმ-ს აღწევს, სიგანე კი 200 კმ-ს, ალბორანის ზღვის საშუალო სიღრმე შეადგენს 1000-1500 მ, მაქსიმალური სიღრმე ზღვის აღმოსავლეთ ნაწილშია და ის შეადგენს 2000 მეტრს. ზღვის სიღრმეში არის რამდენიმე წყალქვეშა ქედი. მათგან უდიდესია ალბორანის ქედი, ის გადაჭიმულია ჩრდილოეთიდან დასავლეთის მიმართულებით, სწორედ ამ ნაწილში მდებარეობს ალბორანის პატარა ვულკანური კუნძულებიც. ქედი ზღვას ჰყოფს სამ ნაწილად: დასავლეთ, სამხრეთ და აღმოსავლეთ ალბორანად.
ზედაპირის ტემპერატურა ზამთრობით შეადგენს 15 °C, ხოლო ზაფხულობით 24 °C. მდიდარია ალბორანის ზღვის ეკოსისტემა, აქ მრავლადაა დელფინები და ზღვის კუები. ზღვის სანაპირო ზოლში განვითარებულია მეთევზეობა.
რესურსები ინტერნეტში
კატეგორია:ზღვები ხმელთაშუა ზღვაში კატეგორია:ატლანტის ოკეანის ზღვები კატეგორია:ზღვები ანბანის მიხედვით
3 მარტი
3 მარტი — გრიგორიანული კალენდრის 62–ე დღე (ნაკიან წლებში - 63–ე დღე). წლის ბოლომდე დარჩენილია 303 დღე.
იხილეთ აგრეთვე
სხვა თვეები:
0303
ბალერუპი
ბალერუპი (Ballerup) — ქალაქი დანიაში, დედაქალაქის ოლქში, კუნძულ ზელანდიაზე, ბალერუპის მუნიციპალიტეტის ცენტრი.
ქალაქი კოპენჰაგენის ჩრდილო-დასავლეთ გარეუნაბში მდებარეობს და მის ურბანულ არეალს მიეკუთვნება.
სქოლიო
კატეგორია:დანიის ქალაქები
ჯეველ ტეილორი
ჯეველ ტეილორი (დაბ. ჯეველ ჰოვარდი. ინგ.Jewel Cianeh Taylor დ. 1963 წლის 17 იანვარი) — ლიბერიელი პოლიტიკოსი. ქვეყნის ამჟამინდელი ვიცე-პრეზიდენტი. იგი დაქორწინებული იყო ნასამართლევ სამხედრო დამნაშავესა და ყოფილ პრეზიდენტ ჩარლზ ტეილორზე ( 1997 წელს დაქორწინდნენ და 2006 წელს დაშორდნენ) ჩარლზ ტეილორის პრეზიდენტობის პერიოდში იყო ლიბერიის პირველი ლედი. 2005 წელს  აირჩიეს ლიბერიის სენატში ბონგის ოლქის  ნაციონალური პატრიოტული პარტიიდან. ის არის სენატში ჯანმრთელობისა და სოციალური უზრუნველყოფის კომიტეტის თავმჯდომარე გენდერულ, ბავშვთა და ქალთა საკითხებში.
ბიოგრაფია
ჯეველ ჰოვარდი 1997 წელს დაქორწინდა ჩარლზ ტეილორზე. მათ შეეძინათ ერთი ვაჟი. 2005 წელს  ჯეველმა შეიტანა განცხადება განქორწინებაზე იმ მიზეზით, რომ დევნილი მეუღლე ნიგერიაში იმყოფებოდა და გაერთიანებული ერების ორგანიზაციის მიერ შემოღებული გადაადგილების შეზრუდვის გამო მისთვის გართულებული იყო მეუღლესთან შეხვედრა. 2006 წელს ისინი განქორწინდენ.
როდესაც ჩარლზ ტეილორი ქვეყნის პრეზიდენტი იყო, ჯეველ ტეილორს ლიბერიის მთავრობაში  ეკავა  რიგი თანამდებობები. მათ შორის იყო ეროვნული ბანკის (ამჟამად ლიბერიის ცენტრალური ბანკი) მმართველის მოადგილე. იყო სოფლის მეურნეობის კოოპერატივისა და განვითარების ბანკის (ACDB) პრეზიდენტი და პირველი საკავშირო ეროვნული ბანკის იპოთეკური დაფინანსების განმახორციელებელი. გარდა ამისა, მან ძირითადი კონცენტრაცია მოახდინა  საგანმანათლებლო, სამედიცინო და სოციალურ პროექტებზე. მარცხნივ|მინი|მაშავის ქალთა 30-ე კონფერენცია. ჯეწელ ტეილორი და რეუვენ რივლინი ჯეველ ტეილორს აქვს უნივერსიტეტის დიპლომი საბანკო საქმეში და ორი ბაკალავრის დიპლომი საბანკო საქმესა და ეკონომიკაში. ამჟამად ის აგრძელებს MBA პროგრამას ლიბერიის კატტინგტონის უნივერსიტეტში.
2011 წლის 21 დეკემბერს დაამთავრა ლიბერიის სახელმწიფო უნივერსიტეტის ლუიზა არტურ გრიმსის სამართლის სკოლა. ორი დღის შემდეგ, ბონგის ოლქში საზოგადოებრივი დავა წარმოიშვა სავარაუდოდ მისთვის გადაცემულ  ჯილდოსთან დაკავშირებით. ჯეველ ტეილორი გამოცხადდა ტიტულის ახალ მფლობელად "ქალბატონო სუაკოკო". მათი ჯგუფის მიერ იყო ნათქვამი, რომ შეხვედრა, რომელზეც მას ტიტული მიენიჭა, სინამდვილეში შეხვედრა იყო, რომელიც დაეხმარებოდა ქვეყნის მოსახლეობას პოლიტიკური უთანხმოებების გადალახვაში.
2012 წლის თებერვალში ჯეველ ტეილორი შეეცადა ლიბერიის პარლამენტში წარედგინა კანონპროექტი, რომლის თანახმად, ჰომოსექსუალური ქმედებები პირველი ხარისხის დანაშაულად გამოცხადდებოდა და  მაქსიმალური სასჯელი ამისათვის სიკვდილით დასჯა იქნებოდა. თუმცა პრეზიდენტმა ელენ ჯონსონ-სერლიფმა განმარტა, რომ იგი ხელს არ მოაწერდა ხსენებულ კანონპროექტს.
2017 წელს ჯეველ ტეილორი ლიბერიის პრეზიდენტმა  ჯორჯ ვეამ  ახლად შექმნილ კოალიციაში (CDC) აირჩია თავის პაარტნიორად. 2017 წლის ბოლოს როდესაც მისმა პარტიამ მოიგო არჩევნები. ის გახდა ლიბერიის პირველი ქალი ვიცე-პრეზიდენტი. მისი ინაუგურაცია ჩატარდა არჩეული პრეზიდენტის ჯორჯ ვეას ინაუგურაციის პარალელურად, 2018 წლის 22 იანვარს.
2020 წელს  დაინფიცირდა COVID-19- ით და განაში გაემგზავრა სამკურნალოდ.
სქოლიო
კატეგორია:აფრიკელი პოლიტიკოსი ქალები კატეგორია:ლიბერიელი პოლიტიკოსები კატეგორია:ლიბერიელი პოლიტიკოსი ქალები კატეგორია:ლიბერიის ვიცე-პრეზიდენტები კატეგორია:დაბადებული 1963 კატეგორია:დაბადებული 17 იანვარი კატეგორია:ქალი ვიცე-პრეზიდენტები
ხათუნა გოგალაძე
ხათუნა გოგალაძე (დ. 18 აპრილი 1970, ხაშური) — საქართველოს გარემოს დაცვის მინისტრი 2012-2014 წლებში.
ბიოგრაფია
1992 წელს დაამთავრა თბილისის სახელმწიფო უნივერსიტეტის ბიოლოგიის ფაკულტეტი. 1993-1998 წლებში იყო იმავე უნივერსიტეტის გენეტიკის ფაკულტეტის უმცროსი მეცნიერ-თანამშრომელი. 1998-1999 წლებში იყო მასწავლებელი მომავლის სკოლაში. 2000 წელს მიიღო ცენტრალური ევროპის უნივერსიტეტის (CFU) მაგისტრის ხარისხი გარემოსდაცვით მეცნიერებებსა და პოლიტიკაში. 2001-2006 წლებში მუშაობდა საქართველოს გარემოს დაცვის სამინისტროში. 2003 წელს იყო საქართველოს სამთავრობო დელეგაციის წარმომადგენელი კიევში ევროპის მინისტრთა მეხუთე კონფერენციაზე „გარემო ევროპისათვის“. 2007 წლიდან იყო სხვადასხვა ორგანიზაციის ექსპერტი გარემოს დაცვის საკითხებში. 2008 წელს მიიღო მაგისტრის ხარისხი ინდიანას უნივერსიტეტში გარემოსდაცვით პოლიტიკასა და ბუნებრივი რესურსების მართვაში. 2012 -2014 წლებში იყო საქართველოს გარემოს დაცვის მინისტრი.
პირადი და ოჯახური ცხოვრება
ფლობს ინგლისურ და რუსულ ენებს, ჰყავს მეუღლე და სამი შვილი.
რესურსები ინტერნეტში
კატეგორია:ქართველი პოლიტიკოსი ქალები კატეგორია:დაბადებული 1970 კატეგორია:ხაშურში დაბადებულები კატეგორია:დაბადებული 18 აპრილი კატეგორია:საქართველოს გარემოს დაცვისა და ბუნებრივი რესურსების მინისტრები
Polyrhachis linae
Polyrhachis linae — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Polyrhachis-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:ჭიანჭველები
ბრაზილეია
ბრაზილეია (Brasiléia) — მუნიციპალიტეტი ბრაზილიაში, აკრის შტატში. მიეკუთვნება ვადი-დუ-აკრის მეზორეგიონს.
2007 წლის მონაცემებით, მოსახლეობა 19 065 ადამიანს შეადგენდა. ფართობი 4336.189 კმ²-ია. მოსახლეობის სიმჭიდროვე 4.4 კმ²-ზე.
ბერძნიშვილი
კატეგორია:ქართული გვარები
ბოლნისის არქეოლოგიური ძეგლები
ბოლნისის არქეოლოგიური ძეგლები — ადრინდელი და გვიანდელი ბრინჯაოს ხანის, ადრინდელი რკინის, ანტიკური და შუა საუკუნეების ძეგლები, აღმოჩენილი ქვემო ქართლში, ახლანდელ ბოლნისის მუნიციპალიტეტში. ბოლნისის არქეოლოგიურმა ექსპედიციამ (ხელმძღვანელი ლ. მუსხელიშვილი) 1936-1937 წლებში ნაშალი მიწისაგან გაწმინდა ბოლნისის სიონი, დააზუსტა ეკლესიის გეგმა, აღმოაჩინა V-VII საუკუნეების სტელებისა და ქვის ჯვრების ფრაგმენტები, აღმოაჩინა და გაშიფრა ჩრდილოეთის სტოის კარის სააღმშენებლო წარწერა, რომლის საფუძველზე დაზუსტდა ბოლნისის სიონის აშენების თარიღი. ეკლესიის ეზოში გაითხარა XV-XVI საუკუნეების 23 ქვაყუთი.
ბოლნისის ტუფი
ბოლნისის ტუფი — ვულკანური ქანი. კვარცპორფირული შედგენილობის ტუფლავა ან ლავა. ყვითელ ფონზე სხვადასხვა ტონის ყავისფერი კლაკნილი ზოლები, რომელსაც რკინის ჰიდროჟანგი აჩენს, ორიგინალურ იერს და სილამაზეს სძენს მას. ბოლნისის ტუფის ფიზიკურ-მექანიკური თვისებები: მოცულობითი წონა — 1,975-2,28, დროებითი წინაღობა გაჭყლეტაზე მშრალ მდგომარეობაში — 403-1229 კგ/სმ2, წყალშთანთქმა — 3,5-10,35%, ყინვაგამძლეობა — ნორმალური, კარგი დეკორატიული თვისებების გამო ბოლნისის ტუფს ფართოდ იყენებენ მონუმენტურ ნაგებობათა მშენებლობაში (ყოფილი თბილისის მარქსიზმ-ლენინიზმის ინსტიტუტის ფილიალის შენობა, საქართველოს მთავრობის სახლი, თბილისის სიონის ტაძარი და სხვა). ბოლნისის ტუფის საბადო თბილისიდან 60 კმ-ზე მდებარეობს ბოლნისის რაიონის სოფლების ხატისოფლის, სარაჩლოს, ფახრალოს, შიხალის, ქვეშის, ზედა გულავერის მიდამოებში. პროდუქტიული ფენა წარმოადგენს ზედაცარცული ასაკის ვულკანოგენური წყების ერთ-ერთ ჰორიზონტს. საბადოს ჯერ კიდევ შორეულ წარსულში ამუშავებდნენ.
ბოლნისის არქეოლოგიური ძეგლები
1957-1962 წლებში არქეოლოგიურმა ექსპედიციამ (ხელმძღვანელი ი. გრძელიშვილი) ბოლნისის სიონის მახლობლად გამოავლინა გვიანდელი ანტიკური ხანის კრამიტსამარხები, სამხრეთ-დასავლეთით მდებარე გორაზე აღმოაჩინა ციხესიმაგრის ნანგრევები, ძველი ქ. ბოლნისის ქვითკირით ნაგები ბურჯებიანი გალავანი. ბოლნისის სიონის ჩრდილო-დასავლეთით, ე. წ. „ლამაზ გორაზე“, ექსპედიციამ შეისწავლა V-VIII საუკუნეების სამონასტრო ანსამბლი (ეკლესია, სამეურნეო და საცხოვრებელი ნაგებობანი, გალავანი, სამარხები).
ბოლნისის ტუფი
ლიტერატურა
კატეგორია:გეოლოგია
ბოლნისის არქეოლოგიური ძეგლები
დიდი მნიშვნელობა აქვს ძველ სამთო წარმოებისა და რკინის მეტალურგიული კერების აღმოჩენას ბოლნისის მიდამოებში. სხვადასხვა დროს ექსპედიციამ აღმოაჩინა ანტიკური ხანის რკინის სადნობი სახელოსნოს ნაშთები სოფელ ქვემო ბოლნისში; ფეოდალური ხანის სახელოსნოს ნაშთები მდინარე ჭუღრუღაშენის ხეობაში, ნასოფლარ გომბათთან და სოფელ ფეოდაურის სამხრეთ-დასავლეთით; XVII-XVIII საუკუნეების სახელოსნოების ნაშთები სოფელ ბოლნისთან, მდინარე რკინისწყალზე. აღმოჩენები გვიჩვენებს, რომ ძველ საქართველოში ინტენსიურად ყოფილა განვითარებული რკინის მოპოვება-დამუშავება.
ლიტერატურა
კატეგორია:ბოლნისის მუნიციპალიტეტის არქეოლოგიური ძეგლები
ბალეარის ზღვა
thumb|right|ბალეარის ზღვის რუკა. ბალეარის ზღვა მდებარეობს სამხრეთ ევროპაში. ზღვის აღმოსავლეთით არის ბალეარის კუნძულები, ხოლო დასავლეთით პირინეს ნახევარკუნძული. ფართობი 86,000 კმ², საშუალო სიღრმე 767 მ, მაქსიმუმი სიღრმე 2132 მეტრი, თებერვალში ზღვაზე საშუალო ტემპერატურა შეადგენს 12 °C, ხოლო აგვისტოში 25 °C. ბალეარის ზღვაში ჩაედინება მდინარეები: ებრო, ტურია, ხუკარი და სხვები. ზღვის სანაპირო ზოლში განვითარებულია მეთევზეობა.
ბალეარის ზღვის უდიდესი პორტები: ვალენსია, ბარსელონა, პალმა. ზღვის სანაპირო ზოლში მრავალი კურორტია.
რესურსები ინტერნეტში
კატეგორია:ზღვები ხმელთაშუა ზღვაში კატეგორია:ატლანტის ოკეანის ზღვები კატეგორია:ზღვები ანბანის მიხედვით
ბოჭორიძე
საკუთარი სახელი ბოჭორიძე შეიძლება აღნიშნავდეს ერთ-ერთს ჩამოთვლილთაგან:
კატეგორია:ქართული გვარები
ახალი ზელანდიის პრემიერ-მინისტრი
მინი|ჯონ კეი, ახალი ზელანდიის პრემიერ-მინისტრი ახალი ზელანდიის პრემიერ-მინისტრი (მაორი: Te Pirimia o Aotearoa) — ახალი ზელანდიის მთავრობის ხელმძღვანელი, რომელიც პარლამენტში უმრავლესობაში მყოფი პარტიიდან ან კოალიციიდან ირჩევა. 2008 წლის 19 ნოემბრიდან პრემიერ-მინისტრის თანამდებობა უკავია ჯონ კეის, რომელიც ნაციონალური პარტიის წარმომადგენელია.
ტერმინი: პრემიერ-მინისტრი პირველად ოფიციალურ ხმარებაში 1873 წელს შევიდა, თუმცა მანამდე ის გამოიყენებოდა კოლონიალური მინისტრის მისამართით. ტერმინი 1869 წელს შეიცვალა პრემიერით, თუმცა ის რიჩარდ სედონმა 1901 წელს მისი ხელმეორედ არჩევის შემდეგ არაფორმალურად შეცვალა პრემიერ-მინისტრით. 1907 წელს ახალი ზელანდიის დომინიონად გამოცხადების შემდეგ გამოიყენება მხოლოდ — პრემიერ-მინისტრი.
სქოლიო
კატეგორია:ახალი ზელანდიის პოლიტიკა კატეგორია:ახალი ზელანდიის პრემიერ-მინისტრები